b"\n_START_ARTICLE_\nPeugeot 905\n_START_SECTION_\nTekniikka\n_START_PARAGRAPH_\nAutossa on vapaastihengitt\xc3\xa4v\xc3\xa4 alumiininen, 150\xc2\xa0kg painava SA35-A1 V10-moottori, jossa on nelj\xc3\xa4 venttiili\xc3\xa4 sylinteri\xc3\xa4 kohti. Moottorin kulma on 80\xc2\xb0 ja iskutilavuus 3\xc2\xa0499\xc2\xa0cm\xc2\xb3. Se on sijoitettu keskelle pitkitt\xc3\xa4issuuntaisesti. Moottorin teho on 485\xc2\xa0kW (660\xc2\xa0hv)._NEWLINE_Auton runkona on Dassault'n suunnittelema hiilikuitumonokokki ja se on 6-vaihteinen ja takavetoinen. Auto painaa 750\xc2\xa0kg, sen pituus on 4\xc2\xa0800\xc2\xa0mm, leveys 1\xc2\xa0960\xc2\xa0mm ja korkeus 1\xc2\xa0040\xc2\xa0mm._NEWLINE_Kaudella 1991 kehitetyss\xc3\xa4 905 Evo -mallissa oli kokonaan uudistettu ulkokuori ja moottori, jossa oli 20 hevosvoimaa enemm\xc3\xa4n. Ennen kautta 1993 Peugeot kehitti autosta Evo 2-mallia, jonka lempinimi oli Supercopter. Mallin huomattavin ero oli uusi nokka. Se oli samankaltainen aikakautensa Formula 1 -autojen kanssa ja se inspiroi prototyyppien suunnittelijoita 1990-luvun lopulla. Auto ei kuitenkaan kilpaillut WSC-kauden 1993 peruuntumisen takia.\n_START_SECTION_\n1990\n_START_PARAGRAPH_\nPeugeot 905 esiteltiin virallisesti Magny Coursin radalla. Peugeot osallistui WSC:n viimeisiin osakilpailuihin yhdell\xc3\xa4 autolla, jota ajoivat Jean-Pierre Jabouille ja Keke Rosberg. Se ei ollut yht\xc3\xa4 nopea kuin vanhojen s\xc3\xa4\xc3\xa4nt\xc3\xb6jen mukaiseta autot, mutta voitti uusia s\xc3\xa4\xc3\xa4nt\xc3\xb6j\xc3\xa4 k\xc3\xa4ytt\xc3\xa4v\xc3\xa4t Spicet. Ensimm\xc3\xa4inen kisa, Montrealin 1000\xc2\xa0km:n ajo, p\xc3\xa4\xc3\xa4ttyi keskeytyksenn polttoainepumpun rikkoutumiseen jo 22:lla kierroksella. Auton toinen ja kauden viimeinen kilpailu Aut\xc3\xb3dromo Hermanos Rodr\xc3\xadguezilla p\xc3\xa4\xc3\xa4ttyi 13. sijaan.\n_START_SECTION_\n1991\n_START_PARAGRAPH_\nKaudella Peugeotin kahta autoa ajoivat Mauro Baldi ja Philippe Alliot sek\xc3\xa4 Rosberg ja Yannick Dalmas. Ensimm\xc3\xa4isess\xc3\xa4 kilpailussa Suzukan radalla Baldi ja Alliot voittivat mutta Rosberg ja Dalmas joutuivat keskeytt\xc3\xa4m\xc3\xa4\xc3\xa4n moottoririkkoon.Rosberg ja Dalmas keskeyttiv\xc3\xa4t my\xc3\xb6s toisessa kisassa Monzassa ja Baldi ja Alliot j\xc3\xa4iv\xc3\xa4t kahdeksanneksi. Kolmannessa kisassa Silverstonessa Baldi ja Alliot sijoittuivat kuudenneksi, Rosberg ja Dalmas keskeyttivt j\xc3\xa4lleen moottoririkkoon._NEWLINE_Le Mansissa Jean-Pierre Jabouille ajoi Alliotin ja Baldin kanssa ja Pierre-Henri Raphanel t\xc3\xa4ydensi Rosbergin ja Dalmasin autokuntaa. Peugeotit olivat nopeita, ja l\xc3\xa4htiv\xc3\xa4tkin eturivist\xc3\xa4 mutta niilt\xc3\xa4 puuttui luotettavuutta. Jabouille, Alliot ja Baldi keskeyttiv\xc3\xa4t moottoriongelmiin jo 22 kierroksen kohdalla ja Rosberg, Dalmas ja Raphanel joutuivat keskeytt\xc3\xa4m\xc3\xa4\xc3\xa4n vaihteisto-ongelmiin 68 kierroksen j\xc3\xa4lkeen._NEWLINE_N\xc3\xbcrburgringin kilpailussa Peugeot otti k\xc3\xa4ytt\xc3\xb6\xc3\xb6n kehitysversi\xc3\xb6 905 Evon. Alliot ja Baldi keskeyttiv\xc3\xa4t moottoriongelmiin ja Rosbergin ja Dalmasin kilpailu p\xc3\xa4\xc3\xa4ttyi onnettomuuteen kilpailun alussa. Seuraavassa kilpailussa  Magny Coursilla Peugeot otti kaksoivoiton kahden kierroksen erolla seuraaviin Rosbergin ja Dalmasin johdolla. Seuraavassa kisassa Aut\xc3\xb3dromo Hermanos Rodr\xc3\xadguezilla Peugeot otti j\xc3\xa4lleen kaksoisvoiton Rosbergin ja Dalmasin johdolla \xe2\x80\x93 t\xc3\xa4ll\xc3\xa4 kertaa seuraava h\xc3\xa4visi voittajalle kolme kierrosta. Viimeisess\xc3\xa4 kilpailussa Autopolisissa Alliot ja Baldi olivat nelj\xc3\xa4nsi\xc3\xa4 Rosbergin ja Dalmasin keskeytt\xc3\xa4ess\xc3\xa4 \xc3\xb6jynpaineongelmiin. Peugeot oli mestaruuspisteiss\xc3\xa4 toinen Jaguarin j\xc3\xa4lkeen ennen hallitsevaa mestaria, Sauber Mercedest\xc3\xa4.\n_START_SECTION_\n1992\n_START_PARAGRAPH_\nPeugeotin p\xc3\xa4\xc3\xa4kilpakumppanit vet\xc3\xa4ytyiv\xc3\xa4t kauden 1991 j\xc3\xa4lkeen, vaikkakin Jaguar XJR-14 jatkoi muutettuna Mazda MXR-01:ksi. S\xc3\xa4\xc3\xa4nt\xc3\xb6muutokset viimeistelyn takia vanhat autot kuten Jaguar XJR-12 tai Porsche 962 eiv\xc3\xa4t voineet kilpailla, jonka takia kilpailuissa oli v\xc3\xa4h\xc3\xa4n osanottajia. Peugeotin suurin kilpailija kaudella oli Toyota TS010. Keke Rosbergin tilalle Dalmasin pariksi tuli Derek Warwick._NEWLINE_Ensimm\xc3\xa4isess\xc3\xa4 kilpailussa Monzassa Alliot ja Baldi keskeyttiv\xc3\xa4t moottoririkkoon Warwickin ja Dalmasin j\xc3\xa4\xc3\xa4dess\xc3\xa4 Toyotan j\xc3\xa4lkeen toiseksi. Seuraavassa kilpailussa Silverstonessa Alliot ja Baldi keskeyttiv\xc3\xa4t taas moottoririkkoon Warwickin ja Dalmasin voittaessa._NEWLINE_Le Mansiin Peugeot osallistui kolmella autolla. Ensimm\xc3\xa4ist\xc3\xa4 ajoivat Dereck Warwick, Yannick Dalmas ja Mark Blundell, toista Mauro Baldi, Philippe Alliot ja Jean-Pierre Jabouille ja kolmatta Karl Wendlinger, Eric van de Poele ja Alain Fert\xc3\xa9. Peugeot oli j\xc3\xa4rjest\xc3\xa4nyt paljon kest\xc3\xa4vyystestej\xc3\xa4 ennen kilpailua. Toyota osallistui kilpailuun viidell\xc3\xa4 autolla. Warwick, Dalmas ja Blundell voittivat, Baldi, Alliot ja Jabouille sijoittuivat kolmanneksi ja kolmas auto keskeytti._NEWLINE_Doningtonissa Peugeotit ottivat kaksoisvoiton Baldin ja Alliotin johdolla. Suzukassa Warwick ja Dalmas voittivat ja Baldi ja Alliot sijoittuivat kolmanneksi. Kauden viimeiseen kilpailuun Magny-Coursiin Peugeot osallistui kolmella autolla. Kolmatta autoa ajoivat Eric H\xc3\xa9lary ja Christophe Bouchot. Baldi ja Alliot voittivat, H\xc3\xa9lary ja Bouchot tulivat toiseksi ja Warwick ja Dalmas olivat viidensi\xc3\xa4. Peugeot voitti viisi kauden kuudesta kilpailusta ja voittaen mestaruuden ennen Toyotaa ja Mazdaa.\n_START_SECTION_\n1993\n_START_PARAGRAPH_\nPeugeot oli kehitt\xc3\xa4nyt autostaan Evo 2 -versiota mutta se ei kilpaillut urheiluautojen maailmanmestaruussarjan kauden peruuttamisen takia. Kauden ainoa kilpailu oli siis Le Mansin 24 tunnin ajo. Peugeot osallistui siihen kolmella autolla. Ensimm\xc3\xa4ist\xc3\xa4 ajoivat Bouchot, Geoff Brabham ja H\xc3\xa9lary, toista Dalmas, Thierry Boutsen ja Teo Fabi ja kolmatta Alliot, Baldi ja Jabouille. Peugeot otti kolmoisvoiton Bouchotin, Brabhamin ja H\xc3\xa9laryn ollessa ensimm\xc3\xa4isi\xc3\xa4 ja Dalmisin, Boutsenin ja Fabin sijoittuessa toiseksi."